
|  |  |  |
| --- | --- | --- |
| **6** | **RAVNOVESJE** | **UL 1-pouk na daljavo** |


V zvezek zapiši naslednjo likovno nalogo in naslov VIDNA (VIZUALNA) SPOROČILA. Nato v zvezek preriši miselni vzorec.



Z razumevanjem preberi besedilo in naredi nalogo.

Svoje misli lahko sporočamo na različne načine: vidno, slušno in tipno. Tipno lahko sporočamo z braillovo pisavo, slušno z govorom, glasbo. Vidno lahko sporočamo z gibi rok, telesa, torej z mimiko. Med **vidna sporočila** uvrščamo tudi **likovne znake** ali **simbole**, vidna ali vizualna sporočila so namenjena širšemu krogu prebivalstva.

**Vidni znaki govorjenega jezika so pisava**, pisni znaki so dogovorjeni in se jih naučimo, da z njimi sestavljamo besede, stavke, besedila.

** **

Hieroglifi Klinopis

|  |  |
| --- | --- |
| Današnja latinica se je razvila iz rimske pisave.  Pisni znaki so lahko napisani ročno - **rokopis**. Pri rokopisu lahko uporabljamo različna orodja (pero, svinčnik, flomaster, čopič…) in materiale (tempere, črnilo, tuš, oglje…).  Kadar pa so črke in besede narejene z mehaničnimi sredtvi (tiskalnik), takšen črkopis imenujemo  **tipogra**f**ija**. |  |

Te črke lahko uporablja vsakdo, še posebej pa oblikovalci za izdelavo **vidnega sporočila**.

VIDNO SPOROČILO mora biti razpoznavno, domiselno, tako da pritegne pogled, vzbudi čustva in razmišljanje gledalca. Mednje spadajo **plakati**, posterji, oglasi, voščilnice, pečati, naslovnice revije…..

Vir: www.europeana.eu Vir: <https://otroski.rtvslo.si>

Likovna naloga: izdelaj plakat na aktualno temo, kombiniraj pisni del in sliko, uporabi material, ki ga najdeš doma, velikost plakata ni pomembna.

Za kakršna koli vprašanja sem ti na voljo na [**andreja.kveder@os-dobrna.si**](mailto:andreja.kveder@os-dobrna.si)**.** Izdelek fotografiraj in pošlji na isti naslov. Pošljem ti povratno informacijo.